Document ID: 31981D0257

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Μαρτίου 1981
περί διαπιστώσεως ότι η εισαγωγή της συσκευής με την ονομασία «Becton Dickinson fluorescence activated cell sorter, FACS IV» δύναται να πραγματοποιηθεί ατελώς ως προς τους δασμούς του Κοινού Δασμολογίου
(81/257/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτκού, επιστημονικού ή μορφωτικού χαρακτήρος (1), όπως τροποποιήθηκε από τον κανονισμό (ΕΟΚ) αριθ. 1027/79 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η βρετανική κυβέρνηση, με επιστολή της της 22ας Οκτωβρίου 1980, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Becton Dickinson fluorescence activated cell sorter, FACS IV», η οποία προορίζεται να χρησιμοποιηθεί στον τομέα της έρευνας των ανοσοποιητικών παραγόντων του καρκίνου και ιδιαίτερα για την ανάλυση και τη διαλογή των καρκινωδών κυττάρων με διάχυση φωτός και με φθορισμό, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 29 Ιανουαρίου 1981 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·
ότι από την εξέταση αυτή συνάγεται ότι η εν λόγω συσκευή είναι αναλύτης κυττάρων· ότι τα αντικείμενα τεχνικά χαρακτηριστικά της, όπως η υψηλή ευαισθησία στον τομέα της αναλύσεως με φθορισμό, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·
ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή της συσκευής με την ονομασία «Becton Dickinson fluorescence activated cell sorter, FACS IV», που αποτελεί το αντικείμενο της αιτήσεως της 22ας Οκτωβρίου 1980 της κυβερνήσεως του Ηνωμένου Βασιλείου, δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 27 Μαρτίου 1981.

Labels: 1
16
20
0
3